पाएं अपने शहर की ताज़ा ख़बरें और फ्री ई-पेपरडाउनलोड करें
ललितखेड़ा गांव में तेज रफ्तार कैंटर चालक ने 3 साल के बच्चे को टक्कर मार दी, जिससे वह घायल हो गया। उसे तुरंत पीजीआई खानपुर ले जाया गया, जहां डॉक्टरों ने उसे मृत घोषित कर दिया। पुलिस ने कैंटर चालक के खिलाफ केस दर्ज कर लिया है।
ललितखेड़ा गांव निवासी श्रवण ने पुलिस में शिकायत दी है कि उसके दो बच्चे रवि व साहिल हैं। 3 मई की सुबह वह अपने खेत से लकड़ी लेकर आया था। वह घर के सामने बुग्गी से लकड़ी उतार रहा था और उसके दोनों बच्चे घर के बाहर खेल रहे थे। इस दौरान अज्ञात कैंटर चालक लापरवाही व तेज रफ्तार से वाहन चलाते हुए आया।
उसने उसे गाड़ी रोकने को भी कहा, लेकिन चालक ने ध्यान नहीं दिया और घर के सामने खेल रहे उसके बेटे साहिल को टक्कर मार दी। घटना को अंजाम देकर आरोपी कैंटर चालक मौके से फरार हो गया। उसके बेटे साहिल को पीजीआई खानपुर में भर्ती कराया गया, जहां डॉक्टरों ने इलाज के दौरान उसे मृत घोषित कर दिया। पुलिस ने शिकायत के आधार पर कैंटर चालक के खिलाफ केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn